
PËR RISHPËRNDARJE FONDESH NË BUXHETIN E VITIT 2011, MIRATUAR PËR MINISTRINË E ARSIMIT DHE SHKENCËS

Në mbështetje të nenit 100 të Kushtetutës, të shkronjës “a” të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të nenit 16 të ligjit nr.10 355, datë 2.12.2011 “Për buxhetin e vitit 2011”, të ndryshuar, me propozimin e Ministrit të Arsimit dhe Shkencës, Këshilli i Ministrave

Vendosi:

1. Ministrisë së Arsimit dhe Shkencës, në buxhetin e miratuar për vitin 2011, në programin buxhetor 09230 “Arsimi i mesëm i përgjithshëm”, zëri “Shpenzime korente”, t’i shtohet fondi prej 46 000 000 (dyzet e gjashtë milionë) lekësh.
2. Ministrisë së Arsimit dhe Shkencës, në buxhetin e miratuar për vitin 2011, në programin buxhetor 09240 “Arsimi profesional”, zëri “Shpenzime korente”, t’i shtohet fondi prej 50 000 000 (pesëdhjetë milionë) lekësh.
3. Ministrisë së Arsimit dhe Shkencës, nga buxheti i miratuar për vitin 2011, në programin buxhetor 01110 “Planifikim menaxhim”, zëri “Shpenzime korente”, t’i zbritet fondi prej 79 000 000 (shtatëdhjetë e nëntë milionë) lekësh.
4. Ministrisë së Arsimit dhe Shkencës, nga buxheti i miratuar për vitin 2011, në programin buxhetor 09120 “Arsimi bazë”, zëri “Shpenzime korente”, t’i zbritet fondi prej 2 000 000 (dy milionë) lekësh.
5. Ministrisë së Arsimit dhe Shkencës, nga buxheti i miratuar për vitin 2011, në programin buxhetor 09450 “Arsimi i lartë”, zëri “Shpenzime korente”, t’i zbritet fondi prej 15 000 000 (pesëmbëdhjetë milionë) lekësh.
6. Ngarkohen Ministria e Arsimit dhe Shkencës dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

